b"\n_START_ARTICLE_\nMalanyeu\n_START_SECTION_\nHist\xc3\xb2ria\n_START_PARAGRAPH_\nA terres Berguedanes, segurament molt afectades per la r\xc3\xa0tzia d\xe2\x80\x99Abd al-Malik del 973, les primeres iniciatives de repoblaci\xc3\xb3 que es coneixen, daten del segle IX. L\xe2\x80\x99any 830, l\xe2\x80\x99Abat  Calort de Sant Serni de Tav\xc3\xa8rnoles extirp\xc3\xa0 erms i fund\xc3\xa0 una filial, el monestir de Sant Salvador de la Vedella, i ja el 833 es consagra l\xe2\x80\x99esgl\xc3\xa9sia del castell de Lillet. Aix\xc3\xad doncs el que era el \xe2\x80\x9cpagus\xe2\x80\x9c de  Berga torna a reviure. Una bona prova n\xe2\x80\x99\xc3\xa9s la consagraci\xc3\xb3 de la Seu d\xe2\x80\x99Urgell l\xe2\x80\x99any 839, en aquesta consagraci\xc3\xb3 hi figuren 35 parr\xc3\xb2quies berguedanes: Castellar de n'Hug, Gavarr\xc3\xb3s, Baga, Cerdanyola, la Clusa, La Baells, i aix\xc3\xad fins a trenta-cinc, entre elles hi ha les de La Nou i Malanyeu. \xc3\x89s aix\xc3\xad que el nom de Malanyeu, apareix documentat per primer cop a l'acta de consagraci\xc3\xb3 i dotaci\xc3\xb3 de la Catedral de la Seu d'Urgell. Aquest nom derivat del patron\xc3\xadmic Malangecus, d'origen germ\xc3\xa0nic, pot portar a pensar que hagi nascut als anys de la pres\xc3\xa8ncia franca o visig\xc3\xb2tica._NEWLINE_Als anys, 882, 886 es fa menci\xc3\xb3 d'un mol\xc3\xad. I el 929, es fa menci\xc3\xb3, per ra\xc3\xb3 d'unes vendes de cases i terres que es varen fer, fa suposar que Malanyeu era un gran domini, resultant d'acumular compres m\xc3\xa9s petites. _NEWLINE_En un document de l\xe2\x80\x99any 1078, conservat a l\xe2\x80\x99arxiu del monestir de Ripoll, es fa refer\xc3\xa8ncia a un vell mol\xc3\xad del segle XI, aquest document del qual hi ha una c\xc3\xb2pia a l\xe2\x80\x99arxiu de la corona d\xe2\x80\x99Arag\xc3\xb3 diu el seg\xc3\xbcent:_NEWLINE_\xe2\x89\xaa El dia 3 de les calendes d\xe2\x80\x99agost de 1078 el vescomte Udalard I de Besal\xc3\xba i la seva muller Ermessendis donaven al monestir de Santa Maria de Ripoll un alou que tenien al comtat de Berga, al lloc de Malanyeu (Malanez), amb els seus masos, cases i casals, horts i hortals, terres, vinyes conreades i vinyes incultes, prats, pastures boscos, garrics, molins, pins i arbres, totes les aig\xc3\xbces i les seves conduccions. \xe2\x89\xab _NEWLINE_Els l\xc3\xadmits d\xe2\x80\x99aquest important alou eren clars: l\xe2\x80\x99alou comprenia tot el que el vescomte i la seva muller tenien entre Sant Jaume de Frontany\xc3\xa0, l\xe2\x80\x99alou de la Nou, el riu Llobregat, Lillet i Baga. El document tamb\xc3\xa9 deixa clar que la donaci\xc3\xb3 es fa per remei de les animes dels donadors i del seu pare Bernad (Bernard Isarn) i de la seva mare (Amaltuda). Aix\xc3\xad firmen el document, els fills d'Udalard I i d'Ermessendis, Pere (que va morir abans de l'any 1115),Ermengarda (mor abans de l'any 1127)i Beatriu (morta despr\xc3\xa9s del 1142). Amb la donaci\xc3\xb3 d'Udalard el patrimoni de Ripoll al Bergued\xc3\xa0 s'incrementa considerablement, ja que el 1077 els comtes de Cerdanya havien cedit al monestir de Ripoll terres a Malanyeu i la Nou._NEWLINE_A Malanyeu el 1515, hi havia dos fogatges, tots dos, focs nobiliaris. Segons un document del dem\xc3\xb2graf i historiador Josep Igl\xc3\xa9sies i Fort._NEWLINE_Malanyeu i La Nou, varen formar part del Comtat de Cerdanya i m\xc3\xa9s tard del Barcelona, varen ser incorporats a la Baronia de Pin\xc3\xb3s i Mataplana, ja a la fi del Segle XIV varen passar a ser possessi\xc3\xb3 del Monestir de Ripoll al llarg del segle XVII, comen\xc3\xa7a a incrementar-se la poblaci\xc3\xb3, per\xc3\xb2 \xc3\xa9s al llarg del segle XVIII i del XIX que s'incrementa amb major mesura, gr\xc3\xa0cies a l'activitat minera.\n_START_SECTION_\nMonuments art\xc3\xadstics\n_START_PARAGRAPH_\nSan Sadurni de Malanyeu \xc3\xa9s l'esgl\xc3\xa9sia del poble. \xc3\x89s un edifici rom\xc3\xa0nic, d'una sola nau acabada amb un absis semi circular coronada per un fris d'arcuacions cegues. Epoca; XII, XVIII\n_START_SECTION_\nMina Sadurn\xc3\xad o del Far\n_START_PARAGRAPH_\nEl 1908 La Carbonera Espa\xc3\xb1ola, va comen\xc3\xa7ar l'explotaci\xc3\xb3 d'aquesta mina. Set-cents metres, aproximadament, s\xc3\xb3n el que hi ha des de l'entrada de la boca mina, fins al primer pla inclinat. A mesura, que l'explotaci\xc3\xb3 de la mina anava avan\xc3\xa7ant, es varen anar obrint diferents galeries interiors, aquestes galeries es comunicaven entre elles, a trav\xc3\xa9s de plans inclinats. En els seus inicis, l'extracci\xc3\xb3 del mineral una vegada arrencat, i pel seu transport cap a l'exterior, es feia amb animals. Posterior-ment i una vegada acabada la guerra civil espanyola, aquesta extracci\xc3\xb3 es va mecanitzar, des de l'exterior de la mina, i fins a trobar el primer pla inclinat._NEWLINE_El 1910 la Compa\xc3\xb1ia General de Asfaltos y Porland Aslant es va fer c\xc3\xa0rrec d'aquesta mina. A l'inici el carb\xc3\xb3 era transportat per un tren de carretera el qual remolcava un Locom\xc3\xb2bil de vapor, cap a la f\xc3\xa0brica del Clot del Moro. _NEWLINE_El 21 de novembre de 1904 es va inaugurar oficialment, el trajecte ferroviari d'Olvan a Guardiola de Bergued\xc3\xa0, per\xc3\xb2 no va ser fins al 1915 que es va inaugurar l'apartador del Far i es va solucionar el problema del transport. M\xc3\xa9s tard l'empresa va construir un telef\xc3\xa8ric que comunicava la bocamina directament amb l'apartador. _NEWLINE_En els anys de la Primera Guerra Mundial, es va donar un desabastiment de carb\xc3\xb3 provinent de l'exterior, ax\xc3\xb3 i la puixan\xc3\xa7a de la ind\xc3\xbastria catalana, que treballava per als pa\xc3\xafsos en conflicte, va fer que es produ\xc3\xads un important augment de la producci\xc3\xb3 de lignit. En aquests anys es posa en funcionament el taller de classificaci\xc3\xb3 i rentat del carb\xc3\xb3."